इलाहाबाद हाईकोर्ट के 150 वर्ष पूर्ण होने के उपलक्ष्य में रविवार को समापन समारोह रखा गया था। इलाहाबाद हाईकोर्ट एशिया का सबसे पुराना और बड़ा कोर्ट है। इस समारोह में शामिल होने के लिए प्रधानमंत्री नरेंद्र मोदी रविवार को इलाहाबाद पहुंचे। उनका विमान सुबह 10.30 बजे बमरौली एयरपोर्ट पहुंचा, जहां उत्तर प्रदेश के राज्यपाल राम नाईक और मुख्यमंत्री योगी आदित्यनाथ ने मोदी को गुलदस्ता भेंटकर वहाँ उनका स्वागत किया।